
A Wikipédiából, a szabad enciklopédiából 

A dari nyelv (perzsául: (Jjj, latin átírással Dari, fonetikus kiejtéssel déri ) a perzsa nyelv Afganisztánban 
beszélt változata. A perzsa nyelv felé nagy a kölcsönös érthetősége, ezért a nyugati források gyakran afgán 
perzsa nyelv -nek nevezik. A másik elnevezése a keleti perzsa nyelv. A dari egykor a Szasszanida 
Birodalomban a bírói intézmények adminisztrációjában töltött be szerepet. Ma Afganisztán lakosságának 
50%-a dari nyelvet használ, sokan nem is anyanyelvként hanem közvetítő nyelvként. A nemzetiségek a 
pastuk, a hazarák és tádzsikok is jobbára dari nyelven beszélnek. 

A perzsa nyelv keleti, Afganisztán határa mentén beszélt dialektusai a darival egyezéseket mutatnak, ezért 
itt a legnagyobb a kölcsönös érthetőség. A perzsa irodalmi és dari nyelv közötti különbségek jól tetten 
érhetők a szókincsben és hangtanban. Míg a dari beszélői a perzsa irodalmi normát jól értik, addig a perzsák 
nehezebben értik a darit, minthogy a modern írott perzsa nyugati és nem keleti dialektusokon alapul. 
Darinak neveznek egy perzsa regionális nyelvet is, amit zoroasztriánus csoportok beszélnek Északnyugat- 
Iránban. 

írása a perzsához hasonlóan arab ábécét használ. 

Nevének eredete 


A legtöbb tudós úgy véli, hogy a dari a perzsa dar, darbar szavakból ered, amely bíróság -ot jelent. A 
feltételezést a dari nyelvnek a Szasszanidák idejében betöltött szerepe is alátámasztja. 

A dari a közép-perzsa nyelvből alakult ki a modern perzsához hasonlóan. A Szasszanidák előtt még a mai 
Perzsia területén (amely kiterjedt Afganisztánra is) több iráni nyelv volt használatban, így baktriai, kotán 
(szaka), szogd, pártus és közép-perzsa. Az új perzsa a legtöbb nyelvet kiszorította. 

Földrajzi elhelyezkedése 


A dari nyelv Afganisztán hivatalos nyelve (utána a pastu nyelv), viszont de facto többségi nyelvnek 
mondható, miután a közvetítő nyelv szerepét is a dari viszi. 








A lakosság 50% használja a dari nyelvet, a 27%-os tadzsik kisebbségnek is elsősorban a dari az anyanyelve. 
A hazarák 9%-ot tesznek ki, míg az aj mák kisebbség 4%-ot. Ők is jobbára dariul beszélnek. A pastu 
lakosságból elsődlegesen a városokban élő pastuknak a dari az első nyelve. 

A dari uralja az északi, nyugati és középső afgán területeken, illetve a városokat: Kabult, Herátot, Mazár-e 
Sarifot. A pastu területeken is szigetszerűen is sok dari közösség van, de a darik között is sok szigetet alkotó 
kisebbségi csoportra lelhetünk. 

Bár a lakosság között igencsak elterjedt a dari nyelv, amint az látható, hogy a tádzsikok is dari 
anyanyelvűnek mondják magukat, de ez nem tompította az országot évszázadok óta jellemző etnikai 
konfliktusokat, amelyek napjainkban is zajlanak. 

Befolyásoló tényezők 


A dari egyik megkülönböztető jellegzetessége a perzsától és a tadzsik nyelvtől a külső hatásokban van. A 
perzsa nyelvet arab hatások érték, a tádzsikban erősek az altáji-török elemek (és az orosz nyelv hatása is). A 
dari az urdu, pandzsábi és gudzsaráti nyelvekből merítkezett. Ezek valamennyien indoeurópai nyelvek közé 
tartoznak mint a dari, szemben a másik két perzsa variánst befolyásoló nyelvek gyökeresen más 
nyelvcsaládok részei. A terület egy időben az indiai Mogul Birodalom részét képezte, ahol a már említett 
három másik indoeurópai nyelv vezető szerepet játszott. 

Az urdu nyelv otthagyta nyomát a dari szókincsben, de még a kiejtésben is, ugyanakkor az urdu nyelv is 
sokat kölcsönzött a dari és perzsa nyelvtől. 

Különbségek a perzsa és dari nyelv között 


Fonetikai tekintetben a dari nyelv közelebb áll az archaikus perzsa nyelvhez (ez nem azonos az ó-perzsa 
nyelvvel). Másrészről a már említett urdu befolyás is nehezíti a perzsa irodalmi nyelv számára a dari 
megértését. 

A dari irodalmi nyelv a kabuli dialektuson alapszik. A perzsával azonos írott szavaknál a dariban 
átalakulnak a magánhangzók és a kettőshangzók, mint az e hangok z-vé, vagy az aw diftongusok ow-vá. A 
megértést nehezíti, hogy bár számos szó hasonló, de mégsem egyező jelentésű. A perzsában a sir az 
oroszlán megfelelője, a dari ser viszont tejet jelent. 

A dari megőrizte a klasszikus bilabiális hangot. 


Nyelvjárás kontiniumok 

A nyugati dari nyelvjárások már váltanak a keleti perzsa nyelvjárásokba. A herati nyelvjárás teljesen 
egyezőnek mondható az iráni massadi nyelvjárással. 

A dari irodalmi nyelv amely a kabuli nyelvjárásból alakult ki, nagyban homogenizálódott az 1940-es 
években, ami a rádió elterjedésének volt köszönhető. 2003-ban, mikor a média újból szabaddá vált 
Afganisztánban, ugyancsak a kabuli alapú irodalmi nyelven folytatta sugárzását. 


Hivatalos státusza 





A dari nyelv írott változata bár régóta funkcionált hivatalos nyelvként Afganisztánban, de csak 1964-től 
nevezik a perzsától megkülönböztetetten darinak az ország hivatalos nyelvét. Azelőtt perzsa nyelvnek 
minősült ez is, mindamellett az 1964-es döntés meghagyta az afgán perzsa elnevezést. 


Politikai és nemzeti okokból a pastu is hivatalos az országban, de végső soron a dari dominánsabb a 
pastuhoz képest. A pastu nyelvet az oktatási intézményekben is inkább mint második nyelvként oktatják. 

